Medicinske sestre koje sjajno pjevaju imaju poseban koncert. Morate doći

One spašavaju ljudske živote, svakodnevna su utjeha i potpora stotinama pacijenata.

Ali, one su i vrsne pjevačice. Riječ je o Zboru medicinskih sestara „Lucerna“ iz Opće bolnice u Koprivnici, prvom kojeg su u Hrvatskoj osnovale upravo medicinske sestre.

Sestrinski pjevački zbor i njihovi gosti iznenađenja pripremaju glazbenu večer posvećenu zajedništvu i brizi o životima najmanjih. Organiziraju humanitarni koncert u Dvorani Domoljub u Koprivnici u četvrtak, 20. studenoga, s početkom u 19 sati.

Ulaz je dobrovoljni prilog, a prikupljena sredstva namijenjena su rodilištu Opće bolnice „Dr. Tomislav Bardek“ Koprivnica.

“Humanitarni susret donosi spoj glazbe i plemenitosti — trenutke kad pjesma postaje nada se zahvalimo onima koji svakodnevno skrbe o životu i zdravlju naših sugrađana. Dođite, poslušajte, podržite – jer svaki ton i svaka gesta čine razliku”, ističu u Zboru “Lucerna”.

Zbor medicinskih sestara prvotno je nastupao u različitim prigodama u bolnici, obično izvodeći hrvatsku himnu. Potom su uz potporu i vodstvo prof. Josipa Pankarića proširili repertoar.

Danas tako izvode i pjesme poput mjuzikla Jalta, Jalta, stare podravske Čula jesam i Podravina ravna, gradsku himnu Koprivnica, grade moj, duhovne Ave Maria i Na babilonskim obalama, ali i hitove pop glazbe poput Žena za sva vremena.

Dakle, Dvorana Domoljub Koprivnica, 20. studeni (četvrtak) u 19:00 sati. Ulaz: dobrovoljni prilog. Organizacija: Zbor medicinskih sestara „Lucerna“ Koprivnica. Vidimo se!

Objava Medicinske sestre koje sjajno pjevaju imaju poseban koncert. Morate doći pojavila se prvi puta na Danica.hr.